ഓണ്ലൈന് ഇടപാടുകള് കൂടുതല് സുരക്ഷിതമാകുന്നു: ബാങ്ക് ഇതര സ്ഥാപനങ്ങള്ക്ക് കാര്ഡ് വിവരങ്ങള് സൂക്ഷിക്കാനാവില്ല ന്യൂഡല്ഹി: ഇ കൊമേഴ്സ് സ്ഥാപനങ്ങള് ഉള്പ്പടെയുള്ളവയ്ക്ക് ഇനി ഉപഭോക്താക്കളുടെ കാര്ഡ് വിവരങ്ങള് സൂക്ഷിച്ചു വെയ്ക്കാനാവില്ല. റിസര്വ്വ് ബാങ്ക് ഓഫ് ഇന്ത്യയുടേതാണ് തീരുമാനം.പദ്ധതി ജനുവരിയില് രാജ്യവ്യാപകമായി പ്രാബല്യത്തില് വരും.ഓണ്ലൈന് പണമിടപാട് രംഗത്ത് തട്ടിപ്പ് വര്ദ്ധിച്ചുവരുന്ന സാഹചര്യത്തിലാണിത്. പുതിയ രീതി അനുസരിച്ച് ജനുവരിമുതല് കാര്ഡ് വഴി പണമിടപാട് നടത്തുമ്ബോള് ഓരോ തവണയും 16 അക്ക കാര്ഡ് നമ്ബര്, കാര്ഡിന്റെ കാലാവധി തീരുന്ന തിയ്യതി, സിവിവി നമ്ബര് എന്നിവ നല്കണം. അതിന് പകരമായി ടോക്കണൈസേഷന് രീതിയും ആര്ബിഐ മുന്നോട്ട് വെക്കുന്നുണ്ട്. കാര്ഡ് നെറ്റ് വര്ക്ക് സ്ഥാപനങ്ങളുമായി സഹകരിച്ചുവേണം ടോക്കനൈഷേന് പദ്ധതി പ്രാബല്യത്തിലാക്കേണ്ടത്. കാര്ഡ് വിവരങ്ങള് രഹസ്യമാക്കിവെച്ച് അതിനുപകരം ടോക്കണോ കോഡോ നല്കിയാണിത് നടപ്പിലാക്കാന് കഴിയുക. കാര്ഡ് ശൃഖല കൈകാര്യം ചെയ്യുന്ന വിസ,മാസ്റ്റര് കാര്ഡ് എന്നിവരാകും ഇത്തരത്തില് ടോക്കണുകള് നല്കുക. കാര്ഡ് വിശദാംശങ്ങള് സംരക്ഷിക്കുന്നതിനെ കാര്ഡ് ഓണ് ഫയല് സിഒഎഫ് എന്ന് വിളിക്കുന്നു. ഇതു വഴി ബാങ്കുകള്ക്കും കാര്ഡ് നെറ്റ് വര്ക്കുകള്ക്കും ടോക്കണ് സേവനങ്ങള് ടോക്കണ് സേവന ദാതാക്കളായി ടിഎസ്പി ആയി സേവനം നല്കാം. സാധാരണയായി ഡെബിറ്റ്,ക്രഡിറ്റ് കാര്ഡ് എന്നിവ ഉപയോഗിച്ച് ഒറ്റ തവണ ഇടപാടുകള് നടത്തിയാല് തന്നെ ആ വിവരങ്ങള് ഉപഭോക്താവിന്റെ അറിവോടെ സൂക്ഷിച്ച് വെയ്ക്കാന് സാധിക്കുമായിരുന്നു.എളുപ്പത്തില് തുടര്ന്നുള്ള ഇടപാടുകള് നടത്താന് ഇത് സഹായകരമായിരുന്നു. എങ്കിലും ഈ രീതി കാരണം നിരവധി ആളുകള് ഓണ്ലൈന് തട്ടിപ്പിനിരയായിരുന്നു. ഇതിന് ഒരു പരിഹാരമാകും പുതിയ രീതിയെന്നാണ് ആര്ബിഐ കണക്ക് കൂട്ടുന്നത്. പദ്ധതി ജനുവരിയില്തന്നെ പ്രാബല്യത്തില്വരുമെന്നും ഇനിയും സമയം അനുവദിക്കാനാവില്ലെന്നും ആര്ബിഐ ഇതിനോടകം തന്നെ വ്യക്തമാക്കിയിട്ടുണ്ട്. നേരത്തെ ജൂലായില്നിന്ന് ഡിസംബര്വരെ സമയം നീട്ടി നല്കിയിരുന്നു.